**Έκθεση επιδόσεων του**

**όνομα Ιδρύματος**

**για το έτος 2021**

**[Ημερομηνία υποβολής]**

Το παρόν έγγραφο αποτελεί υπόδειγμα για τη συγγραφή της έκθεσης ποιοτικής αποτίμησης, αποτελούμενο από πέντε πίνακες, οι οποίοι αντιστοιχούν στις ως άνω ενότητες. Τα Α.Ε.Ι. καλούνται να συμπληρώσουν την τελευταία στήλη των πινάκων με την ονομασία «*Τιμή Δείκτη 2021*» με δεδομένα τα οποία θα πρέπει να υπολογίζονται σύμφωνα με το σχετικό Τεύχος Οδηγιών.

Η ΜΟΔΙΠ του κάθε Α.Ε.Ι. έχει την εποπτεία και την ευθύνη πληρότητας και αξιοπιστίας των υποβαλλόμενων στοιχείων προς την ΕΘ.Α.Α.Ε. Σε κάθε περίπτωση, η ΕΘ.Α.Α.Ε. μπορεί να ζητά πρόσθετη τεκμηρίωση και να διενεργεί επαληθεύσεις για τα δεδομένα του οικείου Α.Ε.Ι. με κάθε πρόσφορο μέσο.

|  |  |  |  |  |  |  |  |
| --- | --- | --- | --- | --- | --- | --- | --- |
| **Ενότητα Α: Συνεχής βελτίωση των βασικών ακαδημαϊκών δραστηριοτήτων του Α.Ε.Ι. – Υποχρεωτική** | | | | | | | |
| **Κωδ.** | **Κριτήριο** | **Κωδ. δείκτη** | **Ονομασία δείκτη** | **Περιγραφή και υπολογισμός δείκτη** | **Τρόπος μοριοδότησης** | **Μόρια** | **Τιμή δείκτη**  **2021** |
| Α.1 | Ρυθμός αποφοίτησης των προπτυχιακών φοιτητών | Α1.1 | Ποσοστό αποφοίτων έτους ως προς τις νέες εγγραφές έτους | Το ποσοστό των αποφοίτων του ακαδ. έτους αναφοράς ως προς τους νεοεισαχθέντες φοιτητές του ακαδ. έτους αναφοράς, σε επίπεδο Ιδρύματος. Υπολογίζεται από το πηλίκο του συνόλου των αποφοίτων των Π.Π.Σ. του Ιδρύματος ως προς το σύνολο των νεοεισαχθέντων φοιτητών στα Π.Π.Σ. του Ιδρύματος (ως νεοεισαχθέντες ορίζονται οι εισαχθέντες με κάθε τρόπο, αφαιρουμένων των διαγραφών), επί τοις εκατό. Υπολογίζεται ο μέσος όρος των τριών τελευταίων ετών. Για την πρώτη εφαρμογή του δείκτη θα υπολογιστεί ο μέσος όρος των δυο τελευταίων ετών. | Α | 50 |  |
| Α1.2 | Ποσοστό αποφοίτων στην κανονική διάρκεια σπουδών (ν) | Το ποσοστό των αποφοίτων του ακαδ. έτους που έχουν περατώσει τις σπουδές τους σε κανονικό χρόνο σπουδών (ν) ως προς το σύνολο των αποφοίτων του ακαδ. έτους. Υπολογίζεται από το πηλίκο των αποφοίτων διάρκειας σπουδών (ν) από όλα τα Π.Π.Σ. του Ιδρύματος ως προς το σύνολο των αποφοίτων κάθε διάρκειας, επί τοις εκατό. Οι απόφοιτοι του έτους ν συμπεριλαμβάνουν και τους αποφοίτους της εξεταστικής του Σεπτεμβρίου. | Α | 50 |  |
| Α1.3 | Μέσος χρόνος λήψης πτυχίου | Ο μέσος χρόνος λήψης πτυχίου των αποφοίτων του έτους, ως ο δεκαδικός αριθμός, που δηλώνει την απόκλιση από την μονάδα, η οποία ισούται με τον κανονικό χρόνο σπουδών (ν). Υπολογίζεται από το πηλίκο της διάρκειας σπουδών σε ημέρες για κάθε απόφοιτο, ως προς το σύνολο των ημερών της κανονικής διάρκειας σπουδών (365 ημέρες Χ ν έτη). Το άθροισμα του ατομικού χρόνου διάρκειας σπουδών των αποφοίτων, ως προς το σύνολο των αποφοίτων, είναι ο μέσος χρόνος λήψης πτυχίου. | Α | 100 |  |
| Α.2 | Παροχή Προγραμμάτων Μεταπτυχιακών Σπουδών (Π.Μ.Σ.) | Α2.1 | Αριθμός ενεργών Π.Μ.Σ. / Αριθμό Τμημάτων | Η αναλογία του συνόλου των ενεργών Π.Μ.Σ. ως προς το σύνολο των Τμημάτων, σε επίπεδο Ιδρύματος. Υπολογίζεται από το πηλίκο του συνόλου των ενεργών Π.Μ.Σ. του Ιδρύματος (ως ενεργά ορίζονται τα Π.Μ.Σ. τα οποία λειτουργούσαν κατά το έτος καταχώρησης των δεδομένων) ως προς το σύνολο των Τμημάτων του Ιδρύματος. | A | 40 |  |
| Α2.2 | Αναλογία μεταπτυχιακών / προπτυχιακών φοιτητών | Η αναλογία του συνόλου των μεταπτυχιακών φοιτητών ως προς το σύνολο των ενεργών προπτυχιακών φοιτητών, όπως ορίζονται στο άρθρο 34 παρ. 1 του ν. 4777/2021. Υπολογίζεται από το πηλίκο των μεταπτυχιακών φοιτητών σε όλα τα Π.Μ.Σ. του Ιδρύματος ως προς τους ενεργούς προπτυχιακούς φοιτητές σε όλα τα Π.Π.Σ. του Ιδρύματος. | A | 40 |  |
| Α.3 | Παροχή σπουδών διδακτορικού επιπέδου | Α3.1 | |  | | --- | | Αναλογία υποψηφίων διδακτόρων ανά μέλος Δ.Ε.Π. | | Η αναλογία των υπό εκπόνηση διδακτορικών διατριβών ως προς το σύνολο των μελών Δ.Ε.Π., σε επίπεδο Ιδρύματος. Υπολογίζεται από το πηλίκο των εν ενεργεία υποψηφίων διδακτόρων του Ιδρύματος, οι οποίοι έχουν εγγραφεί τα τελευταία 4 έτη και διατηρούσαν την ιδιότητα του υποψήφιου διδάκτορα και το έτος αναφοράς, ως προς το σύνολο των μελών Δ.Ε.Π. του Ιδρύματος. | A | 80 |  |
| Α.4 | Ποιότητα του παραγόμενου ερευνητικού έργου με βάση τις δημοσιεύσεις και την επιστημονική απήχηση.  Σημείωση: Τα Α.Ε.Ι. επιλέγουν να αξιολογηθούν με ένα από τα δύο ζεύγη δεικτών (Α4.1.1, Α4.2.1 ή Α4.1.2, Α4.2.2) ανάλογα με τη φύση του Ιδρύματος | Α4.1.1 | Μέσο πλήθος επιστημονικών δημοσιεύσεων με κριτές ανά μέλος Δ.Ε.Π. | Η αναλογία των εργασιών που δημοσιεύθηκαν κατά το προηγούμενο έτος σε επιστημονικά περιοδικά και πρακτικά συνεδρίων με κριτές ως προς τα μέλη Δ.Ε.Π., σε επίπεδο Ιδρύματος. Υπολογίζεται από το πηλίκο του ετήσιου συνόλου των συγκεκριμένων δημοσιευμένων εργασιών των μελών Δ.Ε.Π. του Ιδρύματος στη διεθνή βάση δεδομένων Scopus ως προς το σύνολο των μελών Δ.Ε.Π. του Ιδρύματος. | A | 100 |  |
| Α4.1.2 | Μέσο πλήθος επιστημονικών  δημοσιεύσεων ανά μέλος Δ.Ε.Π.  (για Α.Ε.Ι. με έμφαση στις ανθρωπιστικές/  κοινωνικές επιστήμες) | Η αναλογία των εργασιών που δημοσιεύθηκαν κατά το προηγούμενο έτος ως προς τα μέλη Δ.Ε.Π., σε επίπεδο Ιδρύματος. Υπολογίζεται από το πηλίκο του ετήσιου συνόλου των συγκεκριμένων δημοσιευμένων εργασιών των μελών Δ.Ε.Π. του Ιδρύματος (βάσει καταλόγου δημοσιεύσεων που θα υποβάλλει το Ίδρυμα) ως προς το σύνολο των μελών Δ.Ε.Π. του Ιδρύματος. | A | 100 |  |
| Α4.2.1 | Μέσο πλήθος αναφορών  (citations) ανά μέλος Δ.Ε.Π. | Η αναλογία των αναφορών (citations) της τελευταίας πενταετίας στις δημοσιεύσεις των μελών Δ.Ε.Π., ως προς το σύνολο των μελών Δ.Ε.Π., σε επίπεδο Ιδρύματος. Υπολογίζεται από το πηλίκο του ως άνω συνόλου των αναφορών των μελών Δ.Ε.Π. του Ιδρύματος στη διεθνή βάση δεδομένων Scopus ως προς το σύνολο των μελών Δ.Ε.Π. του Ιδρύματος κατά το προηγούμενο ακαδ. έτος. | A | 100 |  |
| Α4.2.2 | Μέσο πλήθος δημοσιεύσεων υψηλής απήχησης ανά μέλος Δ.Ε.Π.  (για Α.Ε.Ι. με έμφαση στις ανθρωπιστικές/  κοινωνικές επιστήμες) | Η αναλογία των δημοσιεύσεων υψηλής απήχησης των μελών Δ.Ε.Π. κατά το προηγούμενο έτος ως προς το σύνολο των μελών Δ.Ε.Π., σε επίπεδο Ιδρύματος. Ως τέτοιες δημοσιεύσεις νοούνται οι ξενόγλωσσες μονογραφίες σε σειρές με κριτές, ξενόγλωσσα άρθρα σε περιοδικά με κριτές, επιμέλεια ξενόγλωσσων συλλογικών τόμων. Υπολογίζεται από το πηλίκο των δημοσιεύσεων υψηλής απήχησης των μελών Δ.Ε.Π. του Ιδρύματος (βάσει καταλόγου δημοσιεύσεων που θα υποβάλλει το Ίδρυμα και θα ελέγχει η ΕΘ.Α.Α.Ε.) ως προς το σύνολο των μελών Δ.Ε.Π. του Ιδρύματος. | A | 100 |  |
| Α.5 | Παρακολούθηση και βελτίωση της θέσης του Ιδρύματος σε διεθνείς αξιολογήσεις | Α5.1 | Θέση του Α.Ε.Ι. στις διεθνείς αξιολογήσεις | Η σχετική θέση του Ιδρύματος σε διεθνείς αξιολογήσεις βάσει αξιόπιστων οίκων αξιολόγησης. Επιλέγεται η υψηλότερη θέση του Ιδρύματος μεταξύ των οίκων αξιολόγησης QS, ARWU, THE, Scimago, GS και Webometrics. Η κατάταξη μεταξύ των θέσεων 1-300 λαμβάνει 120 μόρια, η κατάταξη μεταξύ των θέσεων 300-500 λαμβάνει 100 μόρια, 500-800 λαμβάνει 80 μόρια, η κατάταξη μεταξύ των θέσεων 800-1000 λαμβάνει 60 μόρια και η κατάταξη μεταξύ των θέσεων 1000-1200 λαμβάνει 40 μόρια. | Δ | 120  100  80  60  40 |  |
| Α5.2 | Θέση των επιστημονικών περιοχών του Α.Ε.Ι. σε διεθνείς θεματικές αξιολογήσεις | Η σχετική θέση επιστημονικών περιοχών του Ιδρύματος σε διεθνείς θεματικές αξιολογήσεις βάσει αξιόπιστων οίκων αξιολόγησης κατά το έτος αναφοράς. Επιλέγεται η υψηλότερη θέση που έχει καταλάβει κάποια επιστημονική περιοχή του Ιδρύματος στις πιο πρόσφατες αξιολογήσεις επιστημονικών περιοχών των οίκων αξιολόγησης QS, ARWU και THE. Η κατάταξη μεταξύ των θέσεων 1-100 λαμβάνει 80 μόρια, η κατάταξη μεταξύ των θέσεων 100-250 λαμβάνει 50 μόρια, και η κατάταξη μεταξύ των θέσεων 250-500 λαμβάνει 30 μόρια. | Δ | 80  50  30 |  |
| Α.6 | Εφαρμογή προγραμμάτων σπουδών με παροχή ψηφιακών δεξιοτήτων | Α6.1 | Ποσοστό Π.Π.Σ. στα οποία οι φοιτητές αποκτούν ψηφιακές δεξιότητες και παρέχεται σχετικό πιστοποιητικό | Το ποσοστό των Π.Π.Σ. του Ιδρύματος στα οποία οι φοιτητές αποκτούν ψηφιακές δεξιότητες και παρέχεται σχετικό πιστοποιητικό ως προς το σύνολο των Π.Π.Σ., σε επίπεδο Ιδρύματος. Υπολογίζεται από το πηλίκο των συγκεκριμένων Π.Π.Σ. του Ιδρύματος, βάσει στοιχείων που υποβάλλει η ΜΟ.ΔΙ.Π., ως προς το σύνολο των Π.Π.Σ. του Ιδρύματος, επί τοις εκατό. | Α | 30 |  |
| Α.7 | Πιστοποίηση Ε.Σ.Δ.Π./Π.Π.Σ. | Α7.1 | Βαθμολογία πιστοποίησης Ε.Σ.Δ.Π. Ιδρύματος | Η συνολική βαθμολογία που έλαβε το Εσωτερικό Σύστημα  Διασφάλισης Ποιότητας (Ε.Σ.Δ.Π.) του Ιδρύματος κατά τη διαδικασία αξιολόγησης-πιστοποίησης του από την ΕΘ.Α.Α.Ε. Η βαθμολογία με πλήρη συμμόρφωση λαμβάνει 150 μόρια, η ικανοποιητική συμμόρφωση 100 και η μερική 50 μόρια. | Δ | 150  100  50 |  |
| Α.8 | Πληρότητα και εγκυρότητα των δεδομένων του Ιδρύματος στο Ο.Π.Ε.Σ.Π. | Α8.1 | Ποσοστό πλήρωσης πεδίων δεδομένων στο Ο.Π.Ε.Σ.Π. | Το ποσοστό των ορθών καταχωρήσεων του Ιδρύματος στο Ο.Π.Ε.Σ.Π. ως προς το σύνολο των ζητούμενων πεδίων, όπως καθορίζονται σε ετήσια βάση από την ΕΘ.Α.Α.Ε. (ως ορθές ορίζονται οι καταχωρήσεις οι οποίες έχουν επαληθευτεί από την ΕΘ.Α.Α.Ε. με ηλεκτρονικούς τρόπους ή άλλες δημόσιες πηγές). Υπολογίζεται από το πηλίκο των ορθών καταχωρήσεων από την ΜΟ.ΔΙ.Π. του Ιδρύματος ως προς το σύνολο των ζητούμενων πεδίων, επί τοις εκατό. | Α | 100 | **Καταχώρηση τιμής από ΕΘ.Α.Α.Ε.** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Ενότητα Β: Αριστεία στην έρευνα και επιδόσεις του επιστημονικού προσωπικού** | | | | | | | |
| **Κωδ.** | **Κριτήριο** | **Κωδ. δείκτη** | **Ονομασία δείκτη** | **Περιγραφή και υπολογισμός δείκτη** | **Τρόπος μοριοδότησης** | **Μόρια** | **Τιμή δείκτη 2021** |
| Β.1 | Λειτουργία οργανωμένου προγράμματος διδακτορικών σπουδών | Β1.1 | Πλήθος διδακτορικών διατριβών που ολοκληρώθηκαν ανά μέλος Δ.Ε.Π. | Η αναλογία των διδακτορικών διατριβών που ολοκληρώθηκαν ως προς το σύνολο των μελών Δ.Ε.Π.. Υπολογίζεται από το πηλίκο του συνόλου των ανακηρυχθέντων διδακτόρων κατά το ακαδημαϊκό έτος αναφοράς σε όλα τα Π.Δ.Σ. του Ιδρύματος ως προς το σύνολο των μελών Δ.Ε.Π. του Ιδρύματος. | Α | 70 |  |
| Β1.2 | Επιστημονικές δημοσιεύσεις/  διδάκτορα | Η αναλογία του συνόλου των επιστημονικών δημοσιεύσεων των νέων διδακτόρων ως προς το σύνολο των νέων διδακτόρων κατά το έτος αναφοράς, σε επίπεδο Ιδρύματος. Υπολογίζεται ως το πηλίκο του συνόλου των επιστημονικών δημοσιεύσεων των υποψήφιων διδακτόρων μέχρι την αναγόρευσή τους σε όλα τα Π.Δ.Σ. του Ιδρύματος κατά το ακαδημαϊκό έτος αναφοράς ως προς το σύνολο των νέων διδακτόρων του Ιδρύματος. | Α | 30 |  |
| Β.2 | Συμμετοχή των ερευνητικών ομάδων του Α.Ε.Ι. σε εθνικά και διεθνή ανταγωνιστικά ερευνητικά προγράμματα ή συμμετοχή σε σημαντικές ερευνητικές πρωτοβουλίες | Β2.1 | Συνολική χρηματοδότηση έργων ανά μέλος Δ.Ε.Π. | Η αναλογία της συνολικής χρηματοδότησης από έργα ως προς το σύνολο των μελών Δ.Ε.Π., σε επίπεδο Ιδρύματος. Υπολογίζεται από το πηλίκο του συνόλου της χρηματοδότησης από έργα στον ΕΛΚΕ του Ιδρύματος (ΕΣΠΑ, ΕΕ, διεθνείς φορείς, εθνικούς δημόσιους και ιδιωτικούς φορείς) ως προς το σύνολο των μελών Δ.Ε.Π. του Ιδρύματος. | Α | 30 |  |
| Β2.2 | Χρηματοδότηση από ανταγωνιστικά R&D έργα (Horizon και ΓΓΕΚ) ανά μέλος Δ.Ε.Π. | Η αναλογία της χρηματοδότησης από ανταγωνιστικά R&D έργα (Horizon και ΓΓΕΚ) ως προς το πλήθος των μελών Δ.Ε.Π., σε επίπεδο Ιδρύματος. Υπολογίζεται από το πηλίκο του συνόλου της χρηματοδότησης στον ΕΛΚΕ του Ιδρύματος από Διεθνή Ανταγωνιστικά Προγράμματα της Ευρωπαϊκής Ένωσης και της ΓΓΕΚ ως προς το σύνολο των μελών Δ.Ε.Π. του Ιδρύματος. | Α | 60 |  |
| Β2.3 | Μέσο ετήσιο πλήθος ενεργών έργων ανά μέλος Δ.Ε.Π. | Η αναλογία των ενεργών έργων που αντιστοιχούν σε κάθε μέλος Δ.Ε.Π., σε επίπεδο Ιδρύματος. Υπολογίζεται από το πλήθος των ενεργών έργων στον ΕΛΚΕ του Ιδρύματος ως προς το πλήθος των μελών Δ.Ε.Π. του Ιδρύματος. | Α | 30 |  |
| Β2.4 | Μέσο ετήσιο πλήθος ευρωπαϊκών ενεργών έργων με συντονισμό από το ίδρυμα ανά μέλος Δ.Ε.Π. | Η αναλογία των ευρωπαϊκών ενεργών έργων που συντονίζονται από το Ίδρυμα, τα οποία αντιστοιχούν σε κάθε μέλος Δ.Ε.Π. Υπολογίζεται από το πηλίκο του συνόλου των ενεργών ευρωπαϊκών έργων με συντονισμό από το Ίδρυμα, ως προς το σύνολο των μελών Δ.Ε.Π. του Ιδρύματος. | Α | 40 |  |
| Β2.5 | Έργα ERC | Το πλήθος των έργων του Ιδρύματος που χρηματοδοτούνται από το *European Research Council (ERC)*, βάσει της δημόσιας αναφοράς τους στην επίσημη ιστοσελίδα της Ευρωπαϊκής Ένωσης. | Β | 20 έκαστο |  |
| Β.3 | Διεθνείς διακρίσεις μελών Δ.Ε.Π. | Β3.1 | Μέλη Δ.Ε.Π. του Α.Ε.Ι. με σημαντική διεθνή απήχηση | Το πλήθος των μελών Δ.Ε.Π. του Ιδρύματος στον δημόσιο κατάλογο που δημοσιεύεται στην ιστοσελίδα της Clarivate Analytics και καταγράφει τους επιστήμονες με απήχηση στο άνω 1% του Web of Science κατά το έτος αναφοράς. | Β | 20 /  έκαστο μέλος  Δ.Ε.Π. |  |
| Β3.2 | Μέλη Δ.Ε.Π. με σημαντική αναγνώριση | Το πλήθος των μελών Δ.Ε.Π. του Ιδρύματος με σημαντική αναγνώριση κατά το έτος αναφοράς. Η σημαντική αναγνώριση περιλαμβάνει:  1. Αναγόρευση μέλους Ακαδημίας  2. Απονομή τίτλου επίτιμου διδάκτορα  3. Προεδρία σε διεθνείς αναγνωρίσιμους επιστημονικούς οργανισμούς/εταιρείες  4. Editor in chief σε περιοδικά στα άνω δύο τεταρτημόρια της Scimago (scopus / web of science)  5. Απονομή σημαντικού/διεθνώς αναγνωρισμένου βραβείου / παρασήμου για αναγνώριση επιστημονικού έργου (π.χ. Palmes académiques)  6. Κρατικό βραβείο (λογοτεχνίας/βιβλίων, κ.λπ.).  Η ΕΘ.Α.Α.Ε. αξιολογεί ονομαστικό κατάλογο που υποβάλλει η ΜΟ.ΔΙ.Π. Το σύνολο των μορίων που προκύπτει από αυτόν τον δείκτη διαιρείται με συντελεστή κανονικοποίησης 1 για ΑΕΙ με έως 12 Τμήματα, 2 για ΑΕΙ με 13-24 Τμήματα και 3 για ΑΕΙ με 25 Τμήματα και άνω. | Β | 20 /  έκαστο μέλος  Δ.Ε.Π. |  |
| Β.4 | Πολιτική ενίσχυσης της απασχόλησης νέων ερευνητών και δημιουργία θέσεων εργασίας στο Ίδρυμα | Β4.1 | Ποσοστό δαπανών του Ε.Λ.Κ.Ε. για την κάλυψη εξωτερικών συνεργατών με ερευνητικά καθήκοντα επί του τακτικού προϋπολογισμού | Η ποσοστιαία αναλογία των δαπανών του Ειδικού Λογαριασμού Κονδυλίων Έρευνας (Ε.Λ.Κ.Ε.) για την κάλυψη των αμοιβών ερευνητών εξωτερικών συνεργατών ως προς τον τακτικό προϋπολογισμό, σε επίπεδο Ιδρύματος. Υπολογίζεται από το πηλίκο των αμοιβών των ερευνητών με σύμβαση εξωτερικού συνεργάτη του Ιδρύματος ως προς το σύνολο του τακτικού προϋπολογισμού του Ιδρύματος, επί τοις εκατό. | Α | 30 |  |
| Β4.2 | Ισοδύναμο πλήρους απασχόλησης (FTE) ερευνητών εξωτερικών συνεργατών | Το ισοδύναμο πλήθος θέσεων εργασίας πλήρους απασχόλησης (Full-Time Equivalent) για ερευνητές εξωτερικούς συνεργάτες που δημιούργησε το Ίδρυμα μέσω χρηματοδοτούμενης έρευνας. Υπολογίζεται από το πηλίκο του συνόλου των αμοιβών ερευνητών του Ιδρύματος με σύμβαση εξωτερικού συνεργάτη ως προς την ετήσια μέση δαπάνη αναφοράς (20.000 €) για ερευνητή πλήρους απασχόλησης. | Α | 20 |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Ενότητα Γ: Διασύνδεση με την κοινωνία, την αγορά εργασίας, και αξιοποίηση της παραγόμενης γνώσης** | | | | | | | |
| **Κωδ.** | **Κριτήριο** | **Κωδ. δείκτη** | **Ονομασία δείκτη** | **Περιγραφή και υπολογισμός δείκτη** | **Τρόπος μοριοδότησης** | **Μόρια** | **Τιμή δείκτη 2021** |
| Γ.1 | Συμμετοχή τμημάτων και φοιτητών στην πρακτική άσκηση | Γ1.1 | Ποσοστό Τμημάτων που συμμετέχουν στην πρακτική άσκηση | Το ποσοστό των τμημάτων τα οποία συμμετέχουν σε προγράμματα πρακτικής άσκησης ως προς το σύνολο των τμημάτων, σε επίπεδο Ιδρύματος. Υπολογίζεται από το πηλίκο του συνόλου των τμημάτων που συμμετέχουν στην πρακτική άσκηση ως προς το σύνολο των τμημάτων του Ιδρύματος, επί τοις εκατό. | Α | 50 |  |
| Γ1.2 | Ποσοστό ενεργών φοιτητών σε προγράμματα πρακτικής άσκησης | Το ποσοστό των ενεργών φοιτητών οι οποίοι συμμετέχουν σε προγράμματα πρακτικής άσκησης ως προς το σύνολο των ενεργών φοιτητών, σε επίπεδο Ιδρύματος. Υπολογίζεται από το πηλίκο του συνολικού αριθμού των ενεργών φοιτητών που ολοκλήρωσε την προγραμματισμένη για το έτος πρακτική άσκηση ως προς το σύνολο των ενεργών φοιτητών του Ιδρύματος, επί τοις εκατό. | Α | 50 |  |
| Γ.2 | Παροχή υπηρεσιών προς οργανισμούς και επιχειρήσεις και υπηρεσίες από πιστοποιημένα εργαστήρια | Γ2.1 | Αναλογία πιστοποιημένων εργαστηρίων προς το σύνολο των εργαστηρίων | Η ποσοστιαία αναλογία των εργαστηρίων που είναι πιστοποιημένα σύμφωνα με διεθνή πρότυπα (πχ ISO) ως προς το συνολικό αριθμό των εργαστηρίων, σε επίπεδο Ιδρύματος. Υπολογίζεται από το πηλίκο των εργαστηρίων που έχουν λάβει πιστοποίηση «ISO» ως προς το συνολικό αριθμό των θεσμοθετημένων εργαστηρίων του Ιδρύματος, επί τοις εκατό. | Α | 40 |  |
| Γ2.2 | Έσοδα από παροχή υπηρεσιών σε οργανισμούς και επιχειρήσεις επί του τακτικού προϋπολογισμού | Η ποσοστιαία αναλογία των εσόδων από παροχή υπηρεσιών σε οργανισμούς και επιχειρήσεις ως προς τον τακτικό προϋπολογισμό, σε επίπεδο Ιδρύματος. Υπολογίζεται από το πηλίκο της χρηματοδότησης ενεργών έργων από έσοδα παροχής υπηρεσιών των εργαστηρίων ως προς τη χρηματοδότηση του τακτικού προϋπολογισμού του Ιδρύματος, επί τοις εκατό. | Α | 40 |  |
| Γ.3 | Οργάνωση από το  Κ.Ε.ΔΙ.ΒΙ.Μ. εκπαιδευτικών προγραμμάτων δια βίου μάθησης | Γ3.1 | Πλήθος προγραμμάτων στο Κ.Ε.ΔΙ.ΒΙ.Μ. / Πλήθος μελών Δ.Ε.Π. | Η αναλογία των εκπαιδευτικών προγραμμάτων που οργανώθηκαν από το Κέντρο Επιμόρφωσης και Δια Βίου Μάθησης (εφεξής Κ.Ε.ΔΙ.ΒΙ.Μ.), κατά τη διάρκεια του έτους αναφοράς, ως προς το συνολικό αριθμό μελών Δ.Ε.Π., σε επίπεδο Ιδρύματος. Υπολογίζεται από το πηλίκο των συγκεκριμένων προγραμμάτων του Κ.Ε.ΔΙ.ΒΙ.Μ. του Ιδρύματος ως προς το συνολικό αριθμό των μελών Δ.Ε.Π. του Ιδρύματος. | Α | 50 |  |
| Γ3.2 | Ποσοστό σπουδαστών σε προγράμματα Κ.Ε.ΔΙ.ΒΙ.Μ. στο συνολικό αριθμό ενεργών φοιτητών | Η ποσοστιαία αναλογία των σπουδαστών σε προγράμματα που οργανώθηκαν από το Κ.Ε.ΔΙ.ΒΙ.Μ., κατά τη διάρκεια του έτους αναφοράς, ως προς το συνολικό αριθμό των ενεργών φοιτητών, σε επίπεδο Ιδρύματος. Υπολογίζεται από το πηλίκο του αριθμού των σπουδαστών που συμμετέχουν στα συγκεκριμένα προγράμματα ως προς το συνολικό αριθμό των ενεργών φοιτητών του Ιδρύματος, επί τοις εκατό. | Α | 50 |  |
| Γ.4 | Δράσεις μεταφοράς τεχνολογίας και αξιοποίησης της παραγόμενης γνώσης | Γ4.1 | Λειτουργία Γραφείου Μεταφοράς Τεχνολογίας ή/και θερμοκοιτίδας | Ο δείκτης λαμβάνει τιμές ΝΑΙ/ΟΧΙ και καταδεικνύει τη λειτουργία ή μη Γραφείου Μεταφοράς Τεχνολογίας ή/και Θερμοκοιτίδας στο Ίδρυμα. | Γ | 50 |  |
| Γ4.2 | Αριθμός διπλωμάτων ευρεσιτεχνίας | Ο συνολικός αριθμός των διπλωμάτων ευρεσιτεχνίας (πατέντες) του Ιδρύματος από εθνικό, ευρωπαϊκό ή άλλον διεθνή φορέα, που απονεμήθηκαν στη διάρκεια του έτους αναφοράς. | Β | 20 έκαστο |  |
| Γ4.3 | Αριθμός τεχνοβλαστών ή start-ups που ιδρύθηκαν | Ο συνολικός αριθμός των τεχνοβλαστών του Ιδρύματος που ιδρύθηκαν κατά τη διάρκεια του έτους αναφοράς. | Β | 50 έκαστο |  |
| Γ4.4 | Έσοδα από πατέντες / συμμετοχή σε τεχνοβλαστούς / license agreements επί του τακτικού προϋπολογισμού | Η ποσοστιαία αναλογία των εσόδων από πατέντες/συμμετοχή σε τεχνοβλαστούς/license agreements ως προς τον τακτικό προϋπολογισμό, σε επίπεδο Ιδρύματος. Υπολογίζεται από το πηλίκο της χρηματοδότησης ενεργών έργων καινοτομίας και μεταφοράς τεχνολογίας από την αξιοποίηση ερευνητικών αποτελεσμάτων ως προς τη χρηματοδότηση του τακτικού προϋπολογισμού του Ιδρύματος, επί τοις εκατό. | Α | 30 |  |
| Γ.5 | Εφαρμογή δράσεων διασύνδεσης του Ιδρύματος με την αγορά εργασίας | Γ5.1 | Δράσεις διασύνδεσης σε επίπεδο Ιδρύματος | Ποιοτική αποτίμηση των δράσεων διασύνδεσης του Ιδρύματος με την αγορά εργασίας, ιδίως δράσεις καθοδήγησης φοιτητών για εύρεση εργασίας, ημέρες καριέρας και μελέτες απορρόφησης αποφοίτων, βάσει σχετικής έκθεσης που υποβάλλεται από τη ΜΟ.ΔΙ.Π. και ελέγχεται από την ΕΘ.Α.Α.Ε. Λαμβάνοντας υπόψη και τον αριθμό των Τμημάτων του Ιδρύματος, ο δείκτης αποδίδει 40, 20 ή 0 μόρια για εξαιρετική, συνήθη, ή ελλιπή δραστηριότητα, αντίστοιχα. | Δ | 40  20  0 | **Καταχώρηση τιμής από ΕΘ.Α.Α.Ε.** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Ενότητα Δ: Διεθνοποίηση** | | | | | | | |
| **Κωδ.** | **Κριτήριο** | **Κωδ. δείκτη** | **Ονομασία δείκτη** | **Περιγραφή και υπολογισμός δείκτη** | **Τρόπος μοριοδότησης** | **Μόρια** | **Τιμή δείκτη 2021** |
| Δ.1 | Προσέλκυση αλλοδαπών φοιτητών στο Ίδρυμα | Δ1.1 | Ποσοστό αλλοδαπών φοιτητών στο σύνολο των ενεργών φοιτητών | Το ποσοστό των ενεργών αλλοδαπών φοιτητών Π.Π.Σ. ως προς το σύνολο των ενεργών φοιτητών Π.Π.Σ., σε επίπεδο Ιδρύματος. Υπολογίζεται από το πηλίκο του συνόλου των ενεργών αλλοδαπών φοιτητών Π.Π.Σ. ως προς το σύνολο των ενεργών φοιτητών Π.Π.Σ. του Ιδρύματος, επί τοις εκατό. | Α | 50 |  |
| Δ.2 | Ανάπτυξη της διεθνούς κινητικότητας των προπτυχιακών και μεταπτυχιακών φοιτητών και μελών Δ.Ε.Π. μέσω διεθνών (π.χ. Erasmus) αλλά και διακρατικών ή διαπανεπιστημιακών προγραμμάτων ανταλλαγής | Δ2.1 | Ετήσιο ποσοστό εξερχόμενων φοιτητών ERASMUS στο σύνολο των ενεργών φοιτητών | Το ποσοστό των εξερχόμενων φοιτητών που συμμετέχουν στο ευρωπαϊκό πρόγραμμα κινητικότητας «ERASMUS» (για σπουδές και πρακτική άσκηση) ως προς το σύνολο των ενεργών φοιτητών. Υπολογίζεται από το πηλίκο του συνόλου των ενεργών φοιτητών που μετακινήθηκαν στο εξωτερικό στο πλαίσιο του «ERASMUS» ως προς το σύνολο των ενεργών φοιτητών του Ιδρύματος, επί τοις εκατό. | Α | 30 |  |
| Δ2.2 | Ετήσιο ποσοστό εισερχόμενων φοιτητών ERASMUS στο σύνολο των ενεργών φοιτητών | Το ποσοστό των εισερχόμενων φοιτητών που συμμετέχουν στο ευρωπαϊκό πρόγραμμα κινητικότητας «ERASMUS» (για σπουδές και πρακτική άσκηση) ως προς το σύνολο των ενεργών φοιτητών.  Υπολογίζεται από το πηλίκο του συνόλου των ενεργών φοιτητών στο πλαίσιο του «ERASMUS» με προέλευση το εξωτερικό ως προς το σύνολο των ενεργών φοιτητών του Ιδρύματος, επί τοις εκατό. | Α | 30 |  |
| Δ2.3 | Ετήσιο Ποσοστό εξερχόμενων μελών Δ.Ε.Π. με ERASMUS στο σύνολο των μελών Δ.Ε.Π. | Το ποσοστό των εξερχόμενων μελών Δ.Ε.Π. που συμμετέχουν στο Ευρωπαϊκό πρόγραμμα κινητικότητας «ERASMUS» (για διδασκαλία που αποδεικνύεται από σχετική βεβαίωση) ως προς το σύνολο των μελών Δ.Ε.Π., σε επίπεδο ιδρύματος. Υπολογίζεται από το πηλίκο του συνόλου των μελών Δ.Ε.Π. που μετακινήθηκαν σε Ιδρύματα του εξωτερικού ως προς το σύνολο των μελών Δ.Ε.Π. του Ιδρύματος, επί τοις εκατό. | Α | 30 |  |
| Δ2.4 | Πλήθος ξενόγλωσσων μαθημάτων για αλλοδαπούς φοιτητές ως ποσοστό του συνολικού αριθμού μαθημάτων | Η ποσοστιαία αναλογία των ξενόγλωσσων μαθημάτων των Π.Π.Σ. τα οποία προσφέρονται για αλλοδαπούς φοιτητές ως προς το συνολικό αριθμό των προσφερόμενων μαθημάτων των Π.Π.Σ., σε επίπεδο Ιδρύματος. Υπολογίζεται από το πηλίκο του συνόλου των ξενόγλωσσων προσφερόμενων μαθημάτων για αλλοδαπούς φοιτητές από τα Π.Π.Σ. του Ιδρύματος ως προς το συνολικό αριθμό των προσφερόμενων μαθημάτων των Π.Π.Σ. του Ιδρύματος, επί τοις εκατό. | Α | 30 |  |
| Δ.3 | Σύναψη στρατηγικών συνεργασιών με Α.Ε.Ι. του εξωτερικού για κοινά προγράμματα (προπτυχιακά, μεταπτυχιακά, διδακτορικά, θερινά σχολεία), ανταλλαγή καθηγητών/φοιτητών, κλπ. | Δ3.1 | Πλήθος joint/dual degrees | Ο συνολικός αριθμός των εγκεκριμένων προγραμμάτων σπουδών (Π.Π.Σ. και Π.Μ.Σ.) τύπου «joint/dual degrees» του Ιδρύματος βάσει καταλόγου που υποβάλλει η ΜΟ.ΔΙ.Π. του Ιδρύματος. Εξαιρούνται τα προγράμματα που εκτελούνται στο πλαίσιο Ευρωπαϊκού Πανεπιστημίου. | Β | 30  έκαστο |  |
| Δ3.2 | Συμμετοχή σε Ευρωπαϊκό Πανεπιστήμιο | Ποιοτικός δείκτης που αποτυπώνει τη συμμετοχή του Ιδρύματος σε Ευρωπαϊκό Πανεπιστήμιο και ο οποίος λαμβάνει τιμές ΝΑΙ/ΟΧΙ. | Γ | 50 |  |
| Δ3.3 | Πλήθος ενεργών διεθνών συνεργασιών ανά Τμήμα | Η αναλογία του αριθμού των ενεργών διεθνών συνεργασιών, που εκτελούνται στο πλαίσιο διμερούς συμφωνίας με συγκεκριμένο αντικείμενο και χρονική διάρκεια, ιδίως για κοινά προγράμματα Π.Π.Σ./Π.Μ.Σ./Π.Δ.Σ., θερινά σχολεία, ανταλλαγή φοιτητών/καθηγητών, ως προς το συνολικό αριθμό των τμημάτων, σε επίπεδο Ιδρύματος. Υπολογίζεται από το πηλίκο του αριθμού των ενεργών διεθνών συνεργασιών του Ιδρύματος (βάσει καταλόγου που υποβάλλει η ΜΟ.ΔΙ.Π. του Ιδρύματος) ως προς το συνολικό αριθμό των Τμημάτων του Ιδρύματος. Εξαιρούνται οι συνεργασίες του προγράμματος Erasmus και οι διεθνείς συμπράξεις στα πλαίσια υλοποίησης ερευνητικών προγραμμάτων. | Α | 50 |  |
| Δ.4 | Ίδρυση και λειτουργία ξενόγλωσσων προγραμμάτων προπτυχιακών σπουδών (ΞΠΣ) | Δ4.1 | Πλήθος ξενόγλωσσων  Π.Π.Σ. | Ο συνολικός αριθμός των ξενόγλωσσων Π.Π.Σ. του Ιδρύματος, που παρέχονται από το Ίδρυμα, βάσει του ΦΕΚ ίδρυσής τους. | Β | 100  έκαστο |  |
| Δ.5 | Προσφορά μεταπτυχιακών προγραμμάτων σπουδών σε ξένη γλώσσα και προσέλκυση ξένων φοιτητών | Δ5.1 | Πλήθος ξενόγλωσσων Π.Μ.Σ. | Ο συνολικός αριθμός των ξενόγλωσσων Π.Μ.Σ. που παρέχονται από το Ίδρυμα, βάσει του ΦΕΚ ίδρυσής τους. | Α | 100 |  |
| Δ5.2 | Ποσοστό αλλοδαπών μεταπτυχιακών φοιτητών επί του συνόλου των μεταπτυχιακών φοιτητών | Το ποσοστό των αλλοδαπών μεταπτυχιακών φοιτητών ως προς το σύνολο των μεταπτυχιακών φοιτητών, σε επίπεδο Ιδρύματος. Υπολογίζεται από το πηλίκο του συνόλου των αλλοδαπών μεταπτυχιακών φοιτητών στα Π.Μ.Σ. του Ιδρύματος ως προς το σύνολο των εγγεγραμμένων μεταπτυχιακών φοιτητών στα Π.Μ.Σ. του Ιδρύματος, επί τοις εκατό. | Α | 50 |  |
| Δ.6 | Προσέλκυση καθηγητών από ιδρύματα του εξωτερικού (Έλληνες ή μη) για συμμετοχή στη διδασκαλία ή έρευνα μέσω βραχυχρόνιων joint appointments ή ως επισκέπτες καθηγητές σε Π.Μ.Σ. και Π.Π.Σ. | Δ6.1 | Ετήσιο ποσοστό εισερχόμενων μελών Δ.Ε.Π. με ERASMUS προς τα μέλη Δ.Ε.Π. του Ιδρύματος | Το ποσοστό των εισερχόμενων διδασκόντων με προέλευση το εξωτερικό, στο πλαίσιο του Ευρωπαϊκού προγράμματος ανταλλαγής «ERASMUS», ως προς το συνολικό αριθμό των μελών Δ.Ε.Π., σε επίπεδο Ιδρύματος.  Υπολογίζεται από το πηλίκο των εισερχομένων διδασκόντων μέσω «ERASMUS» από Ιδρύματα του εξωτερικού, ως προς το συνολικό αριθμό των μελών Δ.Ε.Π. του Ιδρύματος, επί τοις εκατό. | Α | 50 |  |
| Δ6.2 | Πλήθος επισκεπτών καθηγητών ανά Τμήμα | Η αναλογία του συνολικού αριθμού των επισκεπτών καθηγητών σε Π.Π.Σ. και Π.Μ.Σ. με προέλευση από Ιδρύματα του εξωτερικού ως προς το συνολικό αριθμό των τμημάτων, σε επίπεδο Ιδρύματος. Υπολογίζεται από το πηλίκο του συνολικού αριθμού των επισκεπτών καθηγητών στο Ίδρυμα ως προς το συνολικό αριθμό των τμημάτων του Ιδρύματος (ο «επισκέπτης καθηγητής» θα πρέπει να έχει αναλάβει τη διδασκαλία μαθήματος ή μέρους αυτού, πέραν των ενδεχόμενων ερευνητικών συνεργασιών). | Α | 50 |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Ενότητα Ε: Ποιότητα πανεπιστημιακού περιβάλλοντος** | | | | | | | |
| **Κωδ.** | **Κριτήριο** | **Κωδ. δείκτη** | **Ονομασία δείκτη** | **Περιγραφή και υπολογισμός δείκτη** | **Τρόπος μοριοδότησης** | **Μόρια** | **Τιμή δείκτη 2021** |
| Ε.1 | Βελτίωση των υπηρεσιών υποστήριξης της φοιτητικής κοινότητας, όσον αφορά στην ενημέρωση και συμμετοχή τους στα πανεπιστημιακά δρώμενα, στον ακαδημαϊκό και επαγγελματικό τους προσανατολισμό, και στην εν γένει διαδρομή τους στο πανεπιστήμιο | Ε1.1 | Ποσοστό διοικητικού προσωπικού στο Γραφείο Διασύνδεσης | Το ποσοστό του συνολικού αριθμού των διοικητικών υπαλλήλων που απασχολούνται στο Γραφείο Διασύνδεσης ως προς τον συνολικό αριθμό των διοικητικών υπαλλήλων, σε επίπεδο Ιδρύματος. Υπολογίζεται από το σύνολο των εργαζομένων στο Γραφείο Διασύνδεσης (μόνιμων και συμβασιούχων ΙΔΑΧ) ως προς το σύνολο του διοικητικού προσωπικού (μόνιμων και συμβασιούχων ΙΔΑΧ) του Ιδρύματος, επί τοις εκατό. | Α | 30 |  |
| Ε1.2 | Πλήθος επιστημονικών συνεδρίων που οργανώνονται από τους φοιτητές | Ο συνολικός αριθμός των επιστημονικών συνεδρίων που οργανώθηκαν από τους φοιτητές του Ιδρύματος κατά το έτος αναφοράς. Υπολογίζεται και δηλώνεται από το Ίδρυμα, σε επίπεδο τμημάτων, σύμφωνα με σχετικό κατάλογο που υποβάλλει η ΜΟ.ΔΙ.Π. | Α | 30 |  |
| Ε1.3 | Πλήθος διεθνών επιστημονικών συνεδρίων που (συν)διοργανώνονται από το Ίδρυμα προς τον αριθμό των Τμημάτων | Ο συνολικός αριθμός των διεθνών επιστημονικών συνεδρίων που (συν)διοργανώθηκαν κατά το έτος αναφοράς υπό την αιγίδα και με τη χορηγία του Ιδρύματος, σύμφωνα με σχετικό κατάλογο που υποβάλλει η ΜΟ.ΔΙ.Π., διαιρείται με τον αριθμό των Τμημάτων του Ιδρύματος | Α | 40 |  |
| Ε.2 | Προώθηση της ισότιμης εκπροσώπησης των φύλων | Ε2.1 | Αναλογία γυναικών/ανδρών στα μέλη Δ.Ε.Π. | Η αναλογία γυναικών/ανδρών στα μέλη Δ.Ε.Π. του Ιδρύματος. Ο δείκτης υπολογίζεται ως ο μέσος όρος της αναλογίας γυναικών/ανδρών: α) στο σύνολο των μελών ΔΕΠ και β) στις νέες προσλήψεις μελών ΔΕΠ μέσα στο έτος αναφοράς. Αν η τιμή που προκύπτει είναι:  • μεταξύ 0,75 και 1, το Ίδρυμα λαμβάνει 80 μόρια,  • μεταξύ 0,5 και 0,74, το Ίδρυμα λαμβάνει 50 μόρια. | Δ | 80  50  0 |  |
| Ε.3 | Υπηρεσίες για υγειονομική και ψυχολογική υποστήριξη των φοιτητών και του προσωπικού | Ε3.1 | Ύπαρξη Υπηρεσίας ψυχολογικής υποστήριξης | Ο δείκτης αποτυπώνει την ύπαρξη ή μη υπηρεσίας ψυχολογικής υποστήριξης σε επίπεδο Ιδρύματος και λαμβάνει τιμές ΝΑΙ/ΟΧΙ. Υπολογίζεται και δηλώνεται από το Ίδρυμα σύμφωνα με έκθεση που υποβάλλει η ΜΟ.ΔΙ.Π. | Γ | 40 |  |
| Ε3.2 | Εξειδικευμένο επιστημονικό προσωπικό υποστήριξης ανά  1.000 φοιτητές | Η αναλογία του συνολικού αριθμού εξειδικευμένου επιστημονικού προσωπικού υποστήριξης για κάθε 1.000 ενεργούς προπτυχιακούς φοιτητές, σε επίπεδο Ιδρύματος. Υπολογίζεται από το πηλίκο του πλήθους που αφορά εξειδικευμένο επιστημονικό προσωπικό ως προς το πλήθος των προπτυχιακών φοιτητών του Ιδρύματος διαιρεμένο διά 1.000. | Α | 40 |  |
| E.4 | Βελτίωση  Προσβασιμότητας | Ε4.1 | Δαπάνες για δράσεις στήριξης/έργα προσβασιμότητας των ΑΜΕΑ ως προς τον Τακτικό Προϋπολογισμό | Η ποσοστιαία αναλογία των δαπανών για δράσεις στήριξης/έργων προσβασιμότητας των ΑΜΕΑ ως προς τον Τακτικό Προϋπολογισμό του Ιδρύματος. Υπολογίζεται από το πηλίκο του συνολικού ύψους των ετήσιων δαπανών του Ιδρύματος για τη βελτίωση της προσβασιμότητας των ΑΜΕΑ ως προς το συνολικό ύψος του Τακτικού. | Α | 30 |  |
| Ε4.2 | Ποσοστό αιθουσών προσβάσιμων από ΑΜΕΑ | Το ποσοστό των αιθουσών διδασκαλίας οι οποίες είναι προσβάσιμες από ΑΜΕΑ ως προς το σύνολο των αιθουσών διδασκαλίας, σε επίπεδο Ιδρύματος. Υπολογίζεται από το πηλίκο των διαθέσιμων αιθουσών διδασκαλίας οι οποίες είναι προσβάσιμες από ΑΜΕΑ ως προς το συνολικό αριθμό των διαθέσιμων αιθουσών διδασκαλίας του Ιδρύματος. | Α | 30 |  |
| Ε.5 | Λειτουργία μόνιμης δομής εξεύρεσης πόρων μέσω δωρεών από ιδιώτες και οργανισμούς | Ε5.1 | Ποσοστό νέων πόρων μέσω δωρεών ως προς τον Τακτικό Προϋπολογισμό του Α.Ε.Ι. | Η ποσοστιαία αναλογία των πόρων οι οποίοι προέρχονται από δωρεές ιδιωτών και οργανισμών και η εξεύρεση τους πραγματοποιήθηκε από μόνιμη δομή του Ιδρύματος, ως προς τον Τακτικό Προϋπολογισμό του Ιδρύματος. Υπολογίζεται από το πηλίκο των συγκεκριμένων πόρων ως προς τον τακτικό προϋπολογισμό του Ιδρύματος, επί τοις εκατό (δεν περιλαμβάνονται οι δωρεές σε ακίνητη περιουσία). | Α | 20 |  |
| Ε.6 | Δράσεις ανάπτυξης του διδακτικού προσωπικού, όπως η επιμόρφωση και η βράβευση της αριστείας. | Ε6.1 | Λειτουργία Γραφείου  Υποστήριξης Διδασκαλίας | Ποιοτικός δείκτης που αποτυπώνει την λειτουργία ή μη Γραφείου Υποστήριξης Διδασκαλίας σε επίπεδο Ιδρύματος και ο οποίος λαμβάνει τιμές ΝΑΙ/ΟΧΙ. | Γ | 40 |  |
| Ε6.2 | Επιβράβευση αριστείας σε διάφορες κατηγορίες προσωπικού και σε φοιτητές | Ποιοτική ανάλυση που αποτυπώνει τη δραστηριότητα ή τους εσωτερικούς θεσμούς επιβράβευσης της αριστείας εκ μέρους του Ιδρύματος σε διάφορες κατηγορίες προσωπικού και σε φοιτητές βάσει έκθεσης που υποβάλλεται από τη ΜΟ.ΔΙ.Π. του Ιδρύματος και αξιολογείται από την ΕΘ.Α.Α.Ε. Ο δείκτης αποδίδει 40, 20 ή 0 μόρια. | Δ | 40  20  0 | **Καταχώρηση τιμής από ΕΘ.Α.Α.Ε.** |
| Ε6.3 | Βραβείο εξαιρετικής πανεπιστημιακής διδασκαλίας | Απονομή βραβείου εξαιρετικής πανεπιστημιακής διδασκαλίας (πχ «Βασίλη Ξανθόπουλου - Στέφανου Πνευματικού», Ιδρύματος Μποδοσάκη, ή Ακαδημίας Αθηνών), σε μέλος ΔΕΠ του Ιδρύματος κατά το έτος αναφοράς, βάσει έκθεσης που υποβάλλεται από τη ΜΟ.ΔΙ.Π. του Ιδρύματος και αξιολογείται από την ΕΘ.Α.Α.Ε. | Γ | 50 |  |
| Ε.7 | Επαρκής στελέχωση της ΜΟ.ΔΙ.Π. | Ε7.1 | Ποσοστό διοικητικού προσωπικού στη ΜΟ.ΔΙ.Π. | Το ποσοστό του συνολικού αριθμού των διοικητικών υπαλλήλων που απασχολούνται στη ΜΟ.ΔΙ.Π. του Ιδρύματος ως προς το συνολικό αριθμό των διοικητικών υπαλλήλων, σε επίπεδο Ιδρύματος. Υπολογίζεται από το σύνολο των εργαζομένων στη ΜΟ.ΔΙ.Π. (μόνιμων και συμβασιούχων ΙΔΑΧ) ως προς το σύνολο του διοικητικού προσωπικού (μόνιμων και συμβασιούχων ΙΔΑΧ) του Ιδρύματος. | Α | 40 |  |